་བླུགས་པའི་ཁར་
གཅེའུ་སོར་བརྒྱད་རྩེར་སྣུམ་བསྐུས་ལ་རྩ་བ་སྦོམ་པར་གྲོད་པུའི་ཁ་བསྡམ་ལ་ཁ་
སྦུགས་[ སྦུབ] ཏུ་ཉལ་བའི་ཕོངས་[འཕོངས]བཏེགས་ཏེ་གནས་པའི་བཤང་
ལམ་ཁར་ སྣུམ་བསྐུས་ ནས་ སྦུ་ གུ་ སོར་ བཞི་གསུམ་བཏང་ སྟེ་ སྟེང་ འོག་ གཡས་
གཡོན་དཀྱུས་བཙིར་ནས་འཕྲོ་ཅུང་ཟད་བཞག་ལ་བླངས་རྗེས་གསུས་པ་ཕར་
དཀྱུ་ཚུར་དཀྱུ་བྱས་ ཏེ་ ཐུབ་ཚད་དུ་བཟུང་ལ་མི་ཐུབ་པ་ན་ལན་འགར་སྦྱོང་
བཅུག་སྟེ་མཇུག་ ཏུ་ ཆུ་ བསྐོལ་ ཕོཪ་གང་ འཐུང་ནས་སྨན་རོ་འདོན། འདིས་
བཤང་གཅི་འགགས་པ་གླང་ཐབས་ལྟོ་སྦོས་ཟས་མ་ཞུ་བ་སོགས་ནང་གི་སྨད་ནད་
སེལ་ལོ༎
འཇམ་རྩི་ནི་རུ་རྟ་པི་ལིང་ཙི་ཏྲ་ཤིང་མངར་ཤིང་ཀུན་ཤུ་ཏི་དྷེ་བ་དྷ་རུའི་
[དེ་བ་ དཱ་ རུ ] ཕྱེ་ མ་ མར་དང་འོ་མར་བསྐོལ་ལ་གྲོད་པ་ སོགས་ སུ་ བླུགས་ ཏེ།
བཤང་གཅི་༴
་ བསལ་ ཏེ་ གཡོན་ ཕབ་ ནས་ ཉལ་ བ་ ལ་ ནི་ རུ་ ཧ་ ལྟར་ བཏང་ རྗེས་
འཕོངས་བསྟོད་[སྟོད]དེ་གན་རྐྱལ་ཉལ་བས་རླུང་རྒྱས་ན་གསུར་གཏོང༌།
སྦྱོང་
ལྕག་ལན་འགའ་བྱ། འདིས་བཤང་གཅི་འགགས་འཁྲུ་ནད་ཞེན་སོགས་སེལ་ལོ༎
རེང་བུའང་འདི་དང་འདྲ་ཡང་སྨན་དེ་དག་མར་དང་བསྲེས་པ་མཐེ་བོང་ཙམ་
བཅུག་སྟེ། འདིས་ཕན་ཡོན་ཀྱང་ཕལ་ཆེར་སྔར་དང་འདྲའོ།།
སྣབཤལ་བྱེད་ན། ཡུང་བ་སྐྱེར་བའི་རྩ་བ་རྒྱམ་ཚ་པད་མེ་དོང་ག་ཤིང་
མངར་དུར་བྱིད་ སུག་ པ་སྤོས་དཀར་ཞིབ་བཏགས་ར་འོའམ་དྲི་ཆུར་སྦྱར་བ་
གཅེའུ་སོར་དྲུག་པ་ཁ་དོག་པར་བླུག་ལ། གཏོང་ཡུལ་གྱི་མགོར་སྣུམ་བྱུག་སྟེ་
དཔྲལ་བར་ ་ཡོས་དུགས་བྱས་ལ་སྣབས་བསལ་ནས་གན་རྐྱལ་ཉལ་བའི་སྣར་ཕུ་

486
༄༅།སུམ་པའི་སྨན་ཡིག་ཕྱོགས་བསྒྲིགས།
དལ་བུས་བཏབ་ནས་ཐིགས་པ་བདུན་ཙམ་བླུག་ལ་ཅུང་ཟད་ལོན་ནས་ཆུ་དྲོན་
གྱིས་ཁ་བཤལ། དེས་མགོ་མིག་སྣའི་ཆུ་སེར་སོགས་ནམ་ཚོང་ཡན་གྱི་ནད་ཀུན་
ལ་ཕན་ནོ།།
དཔྱད་ལྔའི་ནང་ཚན་ལུམས་ནི། འཁྲུགས་དང་ཚ་བ་སྐྱ་རྦབ་ཟུངས་ངན་
དྭངས་མ་འགག་པ་ལྟོ་སྙི་དང་མིག་མཁུར་བ་རླིག་པའི་ནད་ཅན་ལ་བྱ་མི་རུང་།
གཞན་རེངས་འཁུམས་རྨ་སྐྲང་རྐེད་སྒུར་འབྲས་ལྷོག་ཆུ་སེར་སོགས་ལ་བྱ། དེ་ལ་
ཆུ་ལུམས་ལ་རང་བྱུང་ཆུ་ཚན་དང་། བདུད་རྩི་ལྔ་ལུམས་དང༌། གོང་སྨོས་
རླངས་ལུམས་སོགས་ཡོད་ཅིང༌། ཡང་ཚ་གྲང་སོ་སོའི་བཅིང་ལུམས་ཀྱང་བཤད་
ལ། སྤྱི་ལ་ལྷ་ཤུག་མཚེ་མཁན་དཀར་བ་ལུ་འོམ་བུ་ལྔ་ཁྲམ་ཁྲུམ་བརྡུངས་པ་ཆང་
སེར་དྲོ་འཇམ་དུ་སྦང་བར་ཆང་ཕབས་བཏབ་ནས་བསྙལ་ཏེ་སྐྱུར་ལངས་ཚེ་ཆུ་
དྲོན་བཙག་པའི་ཁུ་བ་དང་། རྡོ་སོལ་མང་ཙམ་བསྐོལ་བའི་ཁུ་བ་བཙགས་པ་
བསྲེས་པ་ལ་ཁ་ཚར་དུ་རླུང་ཤས་ཆེ་བ་ལ་རུས་པ་རློན་པ་མང་པོ་དང་། ཚ་བར་
གླ་རིལ་ཆང་བཙོས་ཁུ་བ་དང་ཀྱི་ལྕེ་དང་སྲན་མ་སོགས་འབྲུ་རིགས་དང་མེ་ཏོག་
བསིལ་རིགས་སྣ་ཚོགས་དང༌། གྲང་བ་ལ་ལུག་རིལ་ཆང་༔
་བཙོས་ཁུ་བ་དང་རེ་
ལྕག་པ་སྤྱང་ཚེར་རི་ཤོ་སོགས་དྲོད་རིགས་གང་འོས་བཏབ་ནས་བསྐོལ་ཏེ། ཤིང་
སྣོད་ཡངས་པའམ་ཁྲོ་ཟངས་ཆེ་བའི་མཐིལ་དུ་གདན་ཆུང་བཏིང་བར་བསྡད་དེ་
ལུམས་བྱས་ན། རྩ་རྒྱུས་རེངས་འཁུམས་དང་ལུས་སྐྲངས་པ་དང་རྐེད་སྒུར་དང་
རྨ་རྒན་སྐམ་པོ་སྦོས་དང་ཚ་བ་ཞེན་པ་དང་འགྲམས་འཁྲུགས་སོགས་ཆུ་རྒྱུས་ཤ་
པགས་ཀྱི་ནད་རྣམས་བ་སྤུའི་ཁུང་བུར་འདོན་ནོ༎
དུགས་ནི། མི་རུང་བ་ལ་ སྤང་སྟེ་རུང་བ་བད་རླུང་ མ་ ཞུ་ བ་ རྩ་ དཀཪ་
སོགས་ལ་བྱ། དེ་ལ་ཚ་རིགས་ལ་བོང་དཀར་ཆུར་བཏབ་དང་འཁྱག་རོམ་དང་
སྐར་ཆུ་དང་གྲོད་པར་གྲངས་[གྲང]ཆུ་དང་དྲི་ཆུ་བླུག་པ་དང་ཆུ་རྡོ་སོགས་ཀྱི་
བསིལ་དུགས་ཏེ། དེ་མགོ་དང་གཞན་གང་དགོས་ལ་བྱ། གྲང་བར་རྡོ་སོལ་སོ་
ཕག་བོང་བ་རྟ་སྦངས་མཁར་གོང་བསྲོས་པ་དང་རྡོ་བསྲེག་ཕྱིང་བ་སྣུམ་ལྡན་དུ་

༄༅།གསོ་བ་རིག་པའི་མན་ངག་ཤིན་ཏུ་ཉུང་འདུས་བདུད་རྩིའི་ཐིགས་པ།
487
བཏུམ་པ་དང་ཆུ་ལ་ཞུ་མཁན་ཆུར་སྦང་བཙོས་པ་དང་འབའ་ཆ་ཡོས་རུས་པ་
སྦང་མ་བརྔོས་པ་དང་སྤུ་དུགས་དང་། གཞན་གླ་རིལ་སོགས་ཀྱིས་དྲོད་དུགས་
ཡོད་ལ། འདི་དག་གིས་མགོ་གཟེར་དང་ལུས་ཀྱི་ཚ་གཟེར་ཁྲག་གཟེར་རླུང་
གཟེར་ཆུ་སེར་བད་ཀན་མ་ཞུ་གླང་ཐབས་རྩ་དཀར་ནད་སོགས་སེལ་ལོ།།
བྱུག་པ་ནི། ལྟོ་བ་མིན་པར་ཟར་སྣུམ་མམ་མར་རྙིང་དང་མི་ཞུན་ནམ་
འཕྱི་ཚིལ་དང་རྟ་ཚིལ་ཤ་ཚིལ་སྲམ་ཚིལ་སྦྲུལ་ཚིལ་དང་ཙན་དན་མར་ཁུ་དང་
བཅའ་སྒ་འབྲུ་མར་ལ་སྦྱར་བ་དང་གླ་རྩི་མར་ཁུར་སྦྱར་བ་དང་སྐྱུ་རུ་མར་སྦྱར་
སོགས་ཏེ། དེ་བྱུག་ཅིང་མཉེ་ནས་སྲན་ཕྱེ་སོགས་ཀྱིས་དྲིལ་ཕྱིས་བྱས་ན། རྒས་
ནད་དང་རླུང་ནད་དང་ཟུངས་ངན་དང་ཁྲག་དང་ཁུ་བ་ཟད་པ་རུས་པ་ན་བ་
དང་ཚ་བ་ཕྱིར་ཤོར་དང་ཤུ་བ་ངོ་ཤིག་སོགས་སེལ་ལོ།། གཉན་དང་སྐྲང་བ་གང་
ལའང་རི་ཤོ་སྤྱང་ཚེར་ལྕ་བ་མཁན་དམར་བ་སྤྲུ་བ་ར་དུག་རྟ་ལུད་དང་ཀྱི་ལྕེ་སྟག་
ཤ་ཆུ་རྩ་རེ་ལྕག་གླ་རྩི་དྲི་ཆུས་སྦྲུས་པ་བྱུག་པས་སེལ་ངེས་སོ།།
མེ་བཙའ་ནི། ཁྲག་མཁྲིས་ནད་དང་དབང་པོའི་སྒོ་སྲིད་རྩ་དོར་ནས་ཕལ་
ཆེར་གྲང་བའི་རིགས་ལ་བཏབ་སྟེ། དེ་ཡང་རྒྱབ་མདུན་མེ་མིག་བརྒྱ་དང་ཉེར་
བདུན་བཤད་ཀྱང་། གཙོ་བོ་དོན་གཅིག་ལ་བཏབ་ན། དེ་ཡང་ན་ས་དང་
གདབ་སར་མནན་ན་ཕན་སྙམ་དང་མཐེབ་རྗེས་འོང་བ་ལ་བྱ་སྟེ། དེ་ལ་སྤྲ་ནི་
དམ་དྲིལ་རྩེ་ཕྲ་རྩ་བ་སྲན་ཆུང་ཕྱེད་ཙམ་སོ་དྲེག་ལྟ་བུས་བླངས་ཏེ་མེ་སྒྲོན། དེ་
ཡངམགོའི་རྣ་བཤལ་[ ཤུལ] འོག་སྡུད་སྒོ་མགོའི་རྒྱབ་ཀྱི་འབུར་སྟེང་དང་སྤྱི་
གཙུག་མཚོགས་གསང་ལྡང་མཚམས་དང་། རྒྱབ་ཏུ་རིམ་པར་རླུང་མཁྲིས་སྲོག་
སྙིང་མཆིན་དྲི་མཆིན་པ་མཁྲིས་པ་མཚེར་པ་ཕོ་བ་གསང་བ་མཁལ་མ་དོན་སྣོད་
སྤྱི་དང་ལོང་རྒྱུ་ལྒང་པ་ཁུ་བ་ཐུར་སེལ་གསང་རྣམས་ཏེ། ཚིགས་པ་ལྔ་པ་ཡན་
དང་བཅོ་ལྔའི་གཡས་གཡོན་མ་གཏོགས་པའི་དྲུག་མན་ལ་ཁ་གསུམ་ལ་གདབ་
རུང༌། མདུན་དུ་སྐེ་སྟོང་བྲང་དབུས་ཕོ་བའི་སྟོད་བར་སྨད་དང་ལྟེ་བའི་གཡས་
གཡོན་དང་ཐུར་དུ་ཚོན་རེའི་ཕྱོགས་གཉིས་སུ་དང་དེ་འོག་ཚོན་ གང་ ས་དང་

488
༄༅།སུམ་པའི་སྨན་ཡིག་ཕྱོགས་བསྒྲིགས།
གསང་གསུམ་སྤུ་འཁྱིལ་དང༌། ཟུར་དུའང་ལག་པའི་དཔུང་གཤོད་[ གཤོང]
སོག་པའི་མེ་ལོང་གྲུ་མོ་དང་མཆན་ཁུང་ནུ་འོག་དང༌། ལངས་ཏེ་ལག་པ་བརྐྱང་
བའི་གྲུ་མོ་དང་གུང་མཛུབ་སླེབས་པའི་ཕྱི་སུལ་པུས་ཚིགས་ལྷ་ངའི་འོག་སྐྱིད་
[སྒྱིད]ཁུང་གི་འོག་ལོང་བུའི་ཡན་མཐེ་བོང་སྤུ་སྐྱེས་མཐེབ་མཛུབ་ཡན་རྟིང་བའི་
དྲེག་མཚམས་སོགས་མེ་དམིགས་གང་རུང་ལ་གདབ་པས་ནད་སོ་སོར་ཕན་ཞིང་།
གཞན་ཡང་གདབ་དམིགས་དེ་རྣམས་གང་རུང་མིན་ཡང་ལྷོག་རྨ་རྒྱུག་པའི་སྣེ་
དང་། མིག་རུས་སྟེང་འོག་གཡས་གཡོན་རུས་པ་ཟླུམ་པོའི་སྟེང་སྟེ་སྨིན་སྟེང་
འོག་མཁུར་སྟེང་གཡས་གཡོན་རུས་སྟེང་གདབ། དེ་ཡང་གནད་སོགས་མིན་
པར་བྱ་ལ། མེ་བཙའ་བཏབ་རྗེས་གོམ་པ་བདུན་བཅག་ལ་དེ་ཉིན་ཆུ་གྲང་མི་
བཏུང་ངོ་། འདིས་བད་རླུང་ཆུ་སེར་རྩ་ནད་སེལ་ཞིང་གདོན་ནད་སྐྲུན་སོགས་
ལའང་ཕན་ནོ།།
གཏར་ནི། ཡུལ་ཟུངས་ཟད་རྒས་ཆེ་བྱིས་ཆུང་རླུང་ཆེ་སྦྲུམ་མ་སོགས་དང་།
བད་ཀན་ལས་བྱུང་གྲང་རིགས་མིན་ལ། གཉན་དོག་རྩ་མདུད་བླ་གནས་ལས་
བཤོལ་ཏེ། ཁྲག་རྒྱས་སོགས་ ཚ་ རིགས་ ཕལ་ ཆེར་ ལ་གཏར་རུང་ལ། དེ་ལ་
གཙག་བུ་སྟ་རེ་ཁ་དང་སྒྲོ་དབྱིབས་སོགས་མང་དུ་བཤད་ཀྱང་རུས་སྟེང་སྟ་རེ་ཁ་
དང་གཞན་ལ་རལ་གྲི་ཁ་རྩེ་རྣོན་གྱིས་རྩ་ཆོད་ཙམ་ཕུག་སྟེ་ཡར་འཐེན་ཏེ་ནས་
ཚད་ཙམ་གཤགས་ན་བཟང་ལ་ཉེས་སྐྱོན་མེད། གཏར་མཁན་དཔའ་བརྟན་མི་
འདར་ལག་མྱུར་གཏར་མཁས་དགོས། དེ་ལ་སྔོན་འགྲོ་སྔ་ནུབ་ནོར་བདུན་སྐྱུར་
ཐང་སོགས་ཀྱིས་ཁྲག་དྭངས་སྙིགས་ཕྱེས་ལ། ཕྱི་ཉིན་མེ་བསྲོས་ཏེ་བསྙལ་སྟན་
སྟེང་དུ་བསྙལ་ཐིག་གིས་པགས་པ་མ་འཆུས་པར་བསྡམས་དགོས་པས་དེ་དང་
གཏར་རྩ་ཕྱོགས་གཅིག་ཏུ་བཤད་ན། གཏར་རྩ་དོན་བདུན་ནི་དོན་དགུ་དང་
གཞན་རེ་ལྔ་དང་ལག་པའི་མཐེབ་མཛུབ་གོང་མོ་མཐེབ་ཆུང་གི་རྒྱབ་རྩ་སོགས་
མང་དུ་གསུངས་ཀྱང་རེ་ཞིག་རགས་ཙམ་ནི། མགོའི་ཕྱོགས་བཞི་དང་དཔྲལ་རྩ་
ལྟག་རྩ་མུར་གོང་རྣ་རྒྱབ་མཚོགས་མའི་རྩ་ལ་སྨིན་སྟེང་ནས་དཀྲིས་པ་དང་། རྩེ་

༄༅གསོ་བ་རིག་པའི་མན་ངག་ཤིན་ཏུ་ཉུང་འདུས་བདུད་རྩིའི་ཐིགས་པ།
489
ཆུང་ལ་མཆན་ནས་སེ་རལ་ཁ་དང་། མིག་ཕུག་རྣ་རྒྱབ་རྩ་ལྟག་རལ་དང་ཐོང་
རྩར་སྐེ་འོག་དང་། ལྕེ་ཡ་མཆུ་མ་མཆུའི་རྩ་དང་སྣ་རྩེའི་རྩ་ཤིང་སྐམ་བར་དུ་
བཅིང་ཟློག་དང་། དཔུང་རྩར་ལུག་གཞུག་འོག་དང༌། ཨ་སོ་དྲུག་མགོ་སྒང་རྩ་
རུ་ཐུང་སྣོད་ཁ་གཤའ་རིངས་ལ་གྲུ་མོ་ཁུང་གོང་སོར་གསུམ་དང་། སྐྱོར་གོང་
ཕྲན་བུ་རྒྱབ་རྩ་དྲུག་འདུས་སོར་མོ་དང་ཕྲན་[པྲན]རྩེའི་བར་རྩ་ལ་མཁྲིག་མའི་
གོང་དང་། སྒབ་རྩ་རྟ་མཐུཪ་བྱིན་གཞུག་ལ་ལྷམ་སྒྲོག་གོང་དང་། ལོང་རྩ་
གདོང་རྩ་ཡོབ་གོང་བྱིན་སྐྱོག་རྒྱུ་རྩ་ལ་ལོང་སྟེང་དང་། འོག་སྦུག་ལ་ཤིང་བུས་
གཅུས་པ་སྟེ། གང་ཡང་བསྙལ་ལ་ལག་པས་མཉེས་ནས་ཤ་སྦྲིད་ཅིང་རྩ་རྒྱས་ཚེ་
མགོའི་མིན་པའི་རྩ་རྣམས་ཤིང་བུ་གཉིས་གཤིབ་ལྟ་བུས་བར་དུ་བཙིར་ལ། རྩ་
ཆེན་གཉིས་ལེན་སྒང་གཤག་དང༌། གནད་སྟེང་གཉིས་ལེན་གློ་ཕུག་གམ་ཚུར་
འཐེན་དང་། མགོ་སོགས་རུས་སྟེང་བརྡབ་ནས་དང་། གཞན་ཕྲན་ལ་དོལ་
ཆོད་གཏར་ཏེ། དེའི་ཚེ་ནད་པས་ཁྲག་མི་མཐོང་བ་གལ་ཆེ། ཁྲག་སྦས་པ་བྱུང་
ནས་མ་ཐོན་ན་རྡོ་ཆུར་བཅུག་པས་མཉེ། མགོ་སྐེ་ལོང་རྩ་གསུམ་པོ་མིན་པ་ཅུང་
ཟད་གློད་ལ་ཟུངས་ཁྲག་དམར་དྭངས་མ་ཐོན་ཙམ་ དུ་ བསྙལ་ ཐག་ དལ་ བུས་
འགྲོལ་[བཀྲོལ]ནས་མཐེབ་བོས་མཉེས་ཤིང་རྡོ་གྲང་གླན་སོགས་ཀྱིས་བཅད་དེ་
ཤིང་གསོམ་སྲབ་མོའམ་ལྤགས་[པགས]སྐྱི་གླན། མགོ་འཁོར་ན་ཆུ་གྲང་རྩམ་པ་
བཏབ་པ་བླུད་ཅིང་མར་རྩམ་གྱི་གསུར་གཏོང་། ཁྲག་མ་ཆོད་ན་བྱའི་ཕོ་བ་
པོ་བ་གླན་
ནམ། ཕྱིང་བ་ཆུ་གྲང་དུ་བཅུག་པ་གླན་ཞིང༌། སྐྲངས་ན་མར་དཀར་བྱུག་ཅིང་
ཨ་ས་[ ཟ ]མོའི་སྣུམ་དུགས་བྱའོ།།
དེ་བཞིན་དུ་མེ་གཏར་གཉིས་ཀ་ཚེས་གྲངས་༡ ༦༡༥༡༨
༢༣
༢༤ ༢༥ ༣༠འདི་རྣམས་དང་གཟའ་སྐར་དྲག་པོ་དང་། སྟོན་དུས་རྩིབ་
གཡས་དཔྱིད་གཡོན་དབྱར་ལྟེ་བ་དགུན་རྐེད་པ་རྐང་པ་དང་། བྱི་ལོ་བ་སོགས་
རིམ་པར་མཚན་གུང་ནས་དུས་བཅུ་གཉིས་པ་དང་བདུན་ཟུར་བཞི་གཤེད་ངུར་
དགྲ་འཕྲད་པ་དང་། བླ་གནས་ས་དང་ཀླུ་རིགས་ལྡན་འཆར་དུས་སྤང་ནས།

490
༄༅།སུམ་པའི་སྨན་ཡིག་ཕྱོགས་བསྒྲིགས།
རུང་བའི་ཚེས་ གྲངས་དུས་ལ་བྱས་ན་ཤིན་ཏུ་ཕན་ལ། ཡང་བྲེལ་དབང་གིས་
ནམ་ཡང་མེ་གཏར་དགོས་པ་བྱུང་ན། ཨོཾ་ཙ་ཀྵུ་དེ་བ་ཧྲི་མ་གི་སྭཱཧཱ་ཞེས་པ་ལན་
མང་བརྗོད་པས་ཉེས་པ་སེལ་ལོ།། ཡང་རྩ་སྦྱོངས་ཆེན་མོ་དང་མགོ་སྦྱོང་དང་
ཐུར་མ་འཕེན་ཚུལ་དང་མིག་གི་རབ་རིབ་འབྱེད་པ་དང་ལྒང་པའི་རྡེའུ་འདོན་
ཚུལ་སོགས་ནི་ཡི་གེ་མཐོང་ཙམ་མིན་པར་ལག་ཁྲིད་ལས་ལེགས་པར་ཤེས་དགོས་
སོ དེ་ལྟར་ནད་འཆོས་པ་ལ་ ཡང་སྨན་པ་སྦྱང་དམན་ སྙིང་ ཁམས་ ཆེ་ བ་ནི་
མདའ་མདུང་རལ་གྲི་མ་བཟུང་ཡང་དུག་དང་ཟུག་བུ་མེ་བཙའི་ལག་ཆ་ཅན་གྱི་
དམེ་པོར་འགྱུར་བས་ཐོག་མར་ལེགས་པར་སྦྱང་སྟེ་མྱོང་ཐོག་ནས་ནང་བྱན་ཆུད་
པ་གལ་ཆེ་ལ། ཡང་སྨན་པ་གསར་པ་མ་གོམས་པས་རྩ་ཆུའི་བརྟག་པ་ཕྲ་ཞིབ་
ཤེས་དཀའ་ཡང་། རླུང་མཁྲིས་བད་ཀན་གྱི་ཕྱོགས་གང་དུ་གཏོགས་པ་དང་ཚ་
གྲང་གང་ཡིན་རགས་ཙམ་ཤེས་པ་དང༌། ལྷག་པར་དུ་མིག་གིས་ནད་པའི་ནད་
པའི་གདོང་མདོག་ལྕེ་སོགས་བལྟ་བ་དང༌། བྱེ་བྲག་ཏུ་ན་རྐྱེན་ན་ལུགས་སོགས་
ཞིབ་ཏུ་དྲིས་པས་ཕལ་ཆེར་ངོས་ཟིན་ལ། གལ་ཏེ་ངོས་མི་ཟིན་པའི་ནད་ལ་ཟས་
སྤྱོད་དང་སད་མདའ་དང་སྤྱི་འཛོམ་འཇམ་འོས་ལམ་དུ་བཙུད་དེ་འཆོས་མཁས་
པ་དང་། ནད་པའང་ཧ་ཅང་དབང་ཆེ་བ་ཨུ་ཚུགས་ཆེ་ཞིང་
་་སྨན་ཤེས་ཁུལ་དང་
འཛེམ་བྱ་མི་བྱེད་པའི་བག་མེད་དོར་ནས། སྨན་པ་དང་ནད་གཡོག་མཁས་པའི་
ངག་ལ་ཉན་པ་བག་ཡོད་སེམས་ཆུང་ཅན་བཅོས་ན་ནད་ལས་མྱུར་དུ་གྲོལ་ཏེ་ཚེ་
རིང་བ་དང་སྨན་པས་སྨན་སྦྱིན་གྱིས་འདི་ཕྱི་ཀུན་ཏུ་ཕན་པ་དང་། ཕན་ཚུན་
དགའ་བདེ་དཔལ་ལ་རོལ་ཞིང་གཏན་གྱི་བདེ་སྐྱིད་ཀྱང་ཐོབ་པར་འགྱུར་རོ།།
ཞེས་པ་འདི་ཡང་རང་གི་གམ་དུ་གནས་པའི་བཟང་
ང་སྐོར་དར་ཧན་ཨེམ་ཚེ་
རབ་འབྱམས་ པ་ སྨྱུག་ ཐོགས་ དབང་ པོ་ དགེ་ལེགས་ བསམ་ གྲུབ་ དང་ཞེ་དར་
དཔོན་པོ་དཀའ་བཅུ་བློ་བཟང་ཤེས་རབ་གཉིས་ཀྱིས་ཁ་བཏགས་དངུལ་མཎྜལ་
བཅས་ཏེ་བསྐུལ་ལྟར་དུ་སུམ་པ་མཁན་པོས་ཆུ་ལུག་ལོའི་སྣྲོན་ཟླ་བའི་ཡར་ཚེས་
ལ་འཕྲལ་དུ་བྲིས། དེ་ལྟར་སྨན་གྱི་སྐོར་ལ་རྒྱུད་ཆུང་གསུམ་བསྡུས་བདུད་རྩི་ཆུ་

༄༅།གསོ་བ་རིག་པའི་མན་ངག་ཤིན་ཏུ་ཉུང་འདུས་བདུད་རྩིའི་ཐིགས་པ།
491
ལ་
རྒྱུན་དང་། མན་ངག་རྒྱུད་ལས་བཏུས་པའི་ལག་ལེན་འབྲིང་པོ་དང་ཡང་བསྐྱར་
བསྡུས་པ་འདི་དང༌། མངོན་བརྗོད་ངོས་འཛིན་བཅས་པ་ནན་ཏན་བྱས་ཏེ་བྲིས་
པ་ནི། རང་ཅག་མི་ལུས་བཟང་པོ་ཐོབ་སྟེ། སྐྱེས་བུ་དམ་པ་རྒྱལ་བསྟན་
འཇལ་[ མཇལ]བའི་སྐལ་བ་བཟང་པོ་ཡོད་དུས་ནད་མེད་པར་ཡུན་རིང་འཚོ་བ་
བྱུང་ན་ཅི་མ་རུང་སྙམ་པ་དང༌